Michael Phelps

Si Michael Fred Phelps II (namundag Hunyo 30, 1985) sarong Amerikanong paralangoy na pamkompetisyon. Siya an Olimpyanong may kapot sa rekord sa enterong panahon, na nakasikwit nin pinakadakul na medalyang bulawan (22, doble sa ikaduwang-pinakahalangkaw na nagawadan), Olimpikong medalyang bulawan para sa event na indibidwal (13), Olimpikong medalyang para sa lalaking indibidwal (15). Sa pagkakua niya nin 8 medalyang bulawan sa 2008 Pakawat sa Beijing, si Phelps nalampasan niya an rekord ni Mark Spitz, saro man na Amerikanong paralangoy na nakakua nin 7 medalyang bulawan sa solohan na pakawat Olimpiko. Sa Pakawat Olimpiko sa Tig-init sa 2012, na ginibo sa London, siya nakasikwit nin 4 na medalyang bulawan asin 2 medalyang pirak, bagay na siya na an pinakamahusay na atleta sa Pakawat Olimpiko sa tolong surunod-sunod na beses, 2008, 2012 asin 2016.https://www.olympic.org/michael-phelpshttps://www.google.com.ph/?gfe_rd=cr&ei=NCaYVvPdHOWtmQWUqZrAAw&gws_rd=ssl#q=Michael+Phelps Kinua 13-8-16

Amay pa kaini, siya guminana nin 6 na medalyang bulawan asin 2 medalyang tanso sa 2004 Olimpiko sa Atenas, Gresya.http://www.imdb.com/name/nm1711727/bio Kinua 13-8-16

Si Phelps man an nagkakapot kan rekord pankinaban sa 100-metrong butterfly, 200-metrong butterfly, asin sa 400-metrong individual medley. Ginana niya an 81 medalya sa mayor na mga kompetisyon internasyonal, na nag'abot 65 bulawan, 13 pirak, asin 3 tanso na saiyang naguno sa manlaenlaen na mga kompetisyon, poon sa Olimpiko, sa the World, asin sagkod sa Pan Pacific Championship. Gibo kan mga pangyari ini, siya nagawadan nin mga titulo siring kan "World Swimmer of the Year Award"  pitong beses asin "American Swimmerr of the Year Award" siyam na beses asin man an FINA Swimmer of the Year Award kan 2012. An daing kaarog na kapangganahan niya sa Olimpikong 2008 sa Beijing nag'ani kan bansag saiyang "Sportsman of Year" kan magasin na Sports Illustrated.http://www.imdb.com/name/nm1711727/bio Kinua 13-8-16.

Siya na an inapod na pinakamahusay na paralangoy sa bilog na kinaban.

Pamilya

Siya namundag kan Hunyo  30, 1985 sa Towson, Maryland, Estados Unidos. An mga magurang niya iyo sinda sa Michael Fred Phelps asin Deborah Phelps. Igwa siyang sarong aki, si Boomer Robert Phelps.https://www.google.com.ph/?gfe_rd=cr&ei=NCaYVvPdHOWtmQWUqZrAAw&gws_rd=ssl#q=Michael+Phelps Kinua 13-8-16
 Toltolan 

Kategorya: Mga parakawat propesyonal sa paglangoy na Amerikano